ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ԵՐԱԶԳԱՎՈՐՍ ԲՆԱԿԱՎԱՅՐԻ ԳԱԶԱՖԻԿԱՑՈՒՄ» ՍՈՒԲՎԵՆՑԻՈՆ ԾՐԱԳՐԻ ԻՐԱԿԱՆԱՑՄԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ

 Համայնքի ավագանու քննարկմանը ներկայացված «Հայաստանի Հանրապետության Շիրակի մարզի Երազգավորս բնակավայրի գազաֆիկացում» սուբվենցիոն ծրագիրը մշակվել է «Տեղական ինքնակառավարման մասին» օրենքի 14-րդ հոդվածի, 18-րդ հոդվածի 1-ին կետի 4-րդ մասի, 84-րդ հոդվածի 2-րդ մասի, Հայաստանի Հանրապետության կառավարության 2006 թվականի նոյեմբերի 16-ի N1708-Ն որոշման 1-ին կետի 2-րդ ենթակետի, 12-րդ կետի 2-րդ ենթակետի «ա» պարբերության դրույթների պահանջներին համապատասխան: Այն ներառված է Ախուրյան համայնքի զարգացման հնգամյա ռազմավարական ծրագրում: Երազգավորս բնակավայրի գազաֆիկացումը կարևոր նշանակություն կունենա բնակչության սոցիալ-տնտեսական զարգացման և ընդլայնման գործում, կխթանի ձեռներեցությունը, էականորեն կբարձրացնի կենցաղավարության նշաձողը: Խթանող հանգամանք կհանդիսանա բնակավայրի բնակչության թվի պահպանմանն ու ավելացմանը:

Հայաստանի Հանրապետության

Շիրակի մարզի

Ախուրյան համայնքի ղեկավար՝ Արծրունի Իգիթյան